ལན།དེ་ཡང་དྲི་བ་རྒྱ་ཆེན་པོ་ཞིག་རེད།སྔོན་མའི་སློབ་ཕྲུག་དང་ད་ལྟའི་སློབ་ཕྲུག་གཉིས་ཀྱི་ཤེས་ཡོན་དང་བཟང་སྤྱོད་ཀྱི་གནས་སྟངས་དེ་དམིགས་བསལ་འདི་རེད་ལབ་ནས་གཞི་འཇོག་ས་ཞིག་མེད་པ་རེད།སྔོན་མའི་སློབ་ཕྲུག་གི་བཟང་སྤྱོད་དང་ཤེས་ཡོན་གནས་སྟངས་ཐོག་ལ་དེ་ཙམ་ང་ལ་རྒྱུས་མངའ་མེད།དེང་སང་སྤྱི་ཡོངས་ནས་ཞིབ་ལྟ་བྱས་ཡོང་དུས་ད་ལྟའི་སློབ་ཕྲུག་གི་ཤེས་ཡོན་གནས་ཚད་དང་བཟང་སྤྱོད་ཀྱི་ཐོག་ལ་དེ་ཙམ་ཞན་པོ་དང་སེམས་ཕམ་དགོས་པ་དེ་འདྲ་མེད།ཡིན་ན་ཡང།ང་སློབ་གྲྭ་འདིའི་སློབ་སྤྱི་བྱས་པ་ནས་བཟུང་སློབ་མའི་ལོ་ཚད་ཀྱི་ཆ་ནས་ཁྱད་པར་ཆེན་པོ་ཡོད་པ་དེ་མིག་མཐོང་ལག་ཟིན་ཞིག་རེད།དེ་བཞིན་སྔོན་མའི་སློབ་ཕྲུག་ཚོས་བྱེད་སྒོ་རྣམ་བཞག་ཐོག་ལ་འགན་འཁུར་བཞེས་སྟངས་དང་ད་ལྟའི་སློབ་ཕྲུག་ཚོས་འགན་འཁྱེར་སྟངས་ཐོག་ལ་ཁྱད་པར་ཆེན་པོ་འདུགདེ་ཙམ་མ་ཡིན་པར།སློབ་སྦྱོང་བྱེད་སྟངས་ཐད་ལ་ཁྱད་པར་ཆེན་པོ་འདུགསྔོན་མའི་སློབ་ཕྲུག་ཚོ་སློབ་སྦྱོང་ཐད་ལ་དཀའ་ལས་རྒྱག་ཐུབ་མཁན་དང་སྡུག་རུས་ཚ་བོ་རེད།ཡིན་ན་ཡང།རིག་པའི་མྱུར་ཚད་ལ་གཞི་བཞག་ན་ད་ལྟའི་སློབ་ཕྲུག་ཚོ་ལམ་སེང་ཤེས་ཐུབ་མཁན་ཞིག་དང་སེམས་ནང་འཇགས་ཐུབ་མཁན་ཞིག་རེད།ཡིན་ནའང་ཁོང་ཚོའི་དེ་ཙམ་སྔོན་མ་སློབ་ཕྲུག་ནང་བཞིན་དཀའ་ལས་རྒྱག་གི་མི་འདུགཕྱོགས་ཡོངས་ནས་ལེགས་པའི་ཕྱོགས་ནས་ལྟ་ས་མང་པོ་འདུགདཔེར་ན།དེང་སང་སློབ་ཕྲུག་ཚོ་དེབ་ཀློག་རྒྱུ་ཐད་ལ་གོམས་གཤིས་བཟང་པོ་ཡོད་པ་རེད།ང་རང་གི་ནང་ལ་བུ་མོ་ཞིག་ཡོད།མོ་རང་ལ་ངས་བརྟག་དཔྱད་བྱས་པ་བརྒྱུད་མོས་འཛིན་གྲྭ་བདུན་པ་ནས་ད་ལྟ་འཛིན་གྲྭ་བཅུ་པ་བར་དེབ་བདུན་བརྒྱ་བརྒྱད་བརྒྱ་ཙམ་ཀློག་ཚར་འདུགདེ་འདྲ་ཡིན་དུས་མོ་རང་ལ་དགོས་པའི་ཤེས་ཡོན་ཚད་ཟིན་པ་དེ་འདྲ་ཚོར་བྱུང།དེ་ཙམ་མ་ཟད།སྤྱི་ཡོངས་སློབ་ཕྲུག་ནང་དེ་འདྲ་འདུག